Молекула тең салмактуулук конфигурациясы
Молекула тең салмактуулук конфигурациясы – молекула потенциалдык энергиясынын минимум маанисине туура келген мейкиндикте ат. ядронунун салыштырмалуу орун алышы. Эки атомдуу М. т. к. ат. ядролор ортосундагы аралык менен мүнөздөлөт. Көп атомдуу мол-лар конфигурациясын аныктоо үчүн: байланыш узундугу, валенттик бурч, ички айлануу бурчу колдонулат. Мол-а геометриялык конфигурациясын аныктаган параметрлер саны, ошол мол-ны түзгөн атомдор санына жана молекула түзүлүшүнө көз каранды. Мол-а параметрин рентген структуралык анализ, электронография, микротолкундуу спектроскопия, нейтронография жана башка методдор менен аныктоого болот.

Колдонулган адабияттар
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
 Химия